Diari Oficial de la Generalitat Valenciana


Sumari del DOGV 4718, del 24-03-2004 (2004/2135)

Notificació a la persona interessada de la resolució de 30.12.03, de la directora de l'Àrea de Producte de l'Agència Valenciana del Turisme, recaiguda en l'expedient de baixa de l'establiment Pensió Portichol, signatura d'identificació HA-908.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4718

Data del DOGV
:   24-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2135


Organisme emissor
:   Agència Valenciana del Turisme

Tipus de document
:   Anunci

Notificació a la persona interessada de la resolució de 30.12.03, de la directora de l'Àrea de Producte de l'Agència Valenciana del Turisme, recaiguda en l'expedient de baixa de l'establiment Pensió Portichol, signatura d'identificació HA-908. [2004/X2135]
  
Per no haver sigut possible notificar de forma personal i directa a l'interessat la resolució de la directora de l'Àrea de Producte de l'Agència Valenciana del Turisme, de data 30 de desembre del 2003, recaiguda en l'expedient de baixa de l'establiment Pensió Portichol, se'n procedix a la publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 16 gener de 2004.- La directora de l'Àrea de Producte: Nuria Montes de Diego.
  
«Vist l'expedient de baixa de l'establiment hoteler Portichol, siti a Xàbia, partida Portitxol, 157, la signatura d'identificació del qual és HA-908.
  
Tenim en compte que:
  
Primer. Amb data 8 de juliol de 2003 es va efectuar visita d'inspecció per a comprovar el compliment de la normativa en prevenció i protecció contra incendis a la Pensió ?Portichol - de Xàbia. En la dita inspecció es va comprovar que l'establiment estava tancat al públic i en evident estat d'abandó: portes i finestres en mal estat de conservació i abundància de correu sense arreplegar.
  
Segon. Amb data 21 d'agost de 2003 el Servici Territorial de Turisme d'Alacant, de conformitat amb l'article 84 de la Llei 30/92, de Règim Jurídic de les Administracions Públiques i del Procediment Administratiu Comú, va iniciar expedient de baixa d'ofici del citat establiment, concedint-li al titular un termini de deu dies per a presentar les al·legacions i documents oportuns en defensa dels seus interessos.
  
Transcorregut el termini concedit anteriorment pel titular no s'han presentat al·legacions.
  
Fonaments de dret
  
Primer. L'article primer del Decret 153/93, de 17 d'agost, regulador dels establiments hotelers a la Comunitat Valenciana establix que queden subjectes al mateix les empreses i establiments que es dediquen a prestar, de forma professional i habitual, allotjament per mitjà de preu, d'acord amb les especificacions de la pròpia norma i disposicions de desenrotllament, tinguen o no altres servicis complementaris.
  
L'art. 2 de la Llei 3/98, de 21 de maig, de la Generalitat Valenciana, establix que la dita Llei s'aplicarà en tot el territori de la Comunitat Valenciana, a les persones físiques o jurídiques que realitzen una activitat turística a la Comunitat Valenciana i als establiments turístics en els que es preste la dita activitat.
  
L'art. 3 de la citada Llei, establix al punt 1r que ?L'activitat turística és la portada a terme per les empreses i professions turístiques, realitzant actuacions tendents a procurar el descobriment, conservació, promoció, coneixement i gaudi dels servicis turístics.-
  
L'art. 7 de la mateixa, establix que ?Són empreses d'allotjament turístic aquelles que des d'un establiment obert al públic es dediquen, de manera professional, habitual i per mitjà de preu, a proporcionar habitació a les persones, amb prestació o sense d'altres servicis de caràcter complementari.-
  
Segon. L'article 29 del Decret 153/93 de 17 d'agost, regulador dels establiments hotelers a la Comunitat Valenciana establix que el titular de tot establiment hoteler està obligat a comunicar a l'administració turística el seu període de funcionament. Tot tancament d'un establiment hoteler dins del dit període de funcionament deurà, així mateix, ser comunicat a l'administració turística en el termini dels quinze dies següents a haver produït, indicant la seua causa i duració. Quan esta excedisca de nou mesos produirà la baixa de l'establiment.
  
L'article 14.3 de la citada llei, establix que la ?modalitat i, si és procedent, la classificació atorgada per l'administració Turística es mantindrà mentre siguen complits els requisits tinguts en compte a l'efectuar aquella, i mentre persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La Dita revisió podrà donar lloc a una variació de la seua classificació o a la baixa del mateix en el corresponent Registre?.
  
Per allò que s'ha exposat, en virtut de les atribucions conferides pel Decret 45/96, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Declarar la baixa de l'establiment hoteler Pensió Portichol, siti a Xàbia, partida Portitxol, 157.
  
El que es notifica de conformitat amb el que disposa els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra la present Resolució, que no posa fi a la via administrativa, podrà interposar-se recurs d'Alçada davant el Secretari Autonòmic de Turisme de l'Agència Valenciana del Turisme en el termini d'un mes, comptat des de l'endemà de la seua notificació, d'acord amb el que establix els articles 114, 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/99, de 13 de gener, de modificació de la Llei 30/1992.